Þátttakendur voru mjög áhugasamir á morgunfyrirlestri SVÞ um mótun , utanumhald og innleiðingu umhverfisstefnu , sem haldinn var nýverið . Fyrirlesturinn héldu Vilborg Einarsdóttir og Kjartan Sigurðsson frá BravoEarth en Vilborg er sérfræðingur í breytingastjórnun og Kjartan í sjálfbærni , samfélagslegri ábyrgð og viðskiptasiðferði . Í fyrirlestrinum kom m.a. fram að fyrirtæki eru í auknum mæli að marka sér umhverfisstefnu til að minnka sóun , nýta betur auðlindir og minnka kolefnisspor . Einnig hefur sýnt sig að innleiðing umhverfisstefnu skilar sér í betri afkomu fyrirtækja , auknu stolti og ánægju starfsfólks og bættri ímynd . Umhverfisstefna snertir alla starfsemi fyrirtækja og alla starfsmenn og helsti vandinn liggur almennt í innleiðingu stefnunnar , þ.e. að samstilla aðgerðir og fá starfsmenn til breyta hegðun . Farið var yfir leiðir til þess að innleiða umhverfisstefnu á áhrifaríkan hátt og virkja starfsfólk til árangurs .